ગુજરાતી ભાષા ભલે મરવાની તો નથી જ પરંતુ મોબાઈલીયા વહેવારોએ અંગ્રેજી સુધ્ધાંને બગાડી મારી છે ત્યારે ગુજરાતીનીય દશા તો બગડતી જ જવાની તે દહેશત તો છે જ. જોકે એક વાત સૌના ધ્યાનમાં આવી હશે કે કેમ તે જાણતો નથી પણ અંગ્રેજીને મોબાઈલોમાં જે રીતે ટુંકાવીને ટુંપો દેવામાં આવી રહ્યો છે તેવું ગુજરાતીમાં કરવાનું સાવ સહેલું નથી !! ગુજરાતીના શબ્દોને અંગ્રેજીના શબ્દોની માફક ટુંકાવીને મચકોડવાનું સાવ સહેલું તો નથી જ ! એનું એક કારણ ગુજરાતીના “ઉચ્ચારો મુજબની લીપી”નું હોઈ શકે છે. આપણે ધારીએ તો પણ ગુજરાતીને મોબાઈલીયા અપલખણવાળી બનાવી નહીં શકીએ તેવી આસાયેશ આજે તો મળે છે…..(આગળ જતાં તો જે થાય તે ખરું)……